ફિલ્મની વાર્તા પહેલી ફિલ્મના ત્રણ ફ્રેન્ડ અમર (રિતેશ દેશમુખ), મીત સિંહ (વિવેક ઑબેરૉય) અને પ્રેમ (આફતાબ શિવદાસાની)ની છે. અમર, મીત સિંહ અને પ્રેમ ફ્લર્ટી નેચરના છે અને હજી પણ છોકરીઓને જોતાં જ તેમનાં મોઢાંમાં પાણી આવવા માંડે છે. આ ત્રણ ફ્રેન્ડની વાઇફનો સ્વભાવ પણ એવો છે કે તેમને પોતાના પતિની કંઈ પણ પડી નથી, દરકાર પણ કરતી નથી. એક કારણ આ પણ છે જેને કારણે આ ફ્રેન્ડ્સને ઘરમાં ગમતું નથી. છોકરીઓને જોઈને લટ્ટુ થતા આ ફ્રેન્ડ્સ વારંવાર ફસાય પણ છે. પરંતુ એમ છતાં એ લોકોનો સ્વભાવ બદલાતો નથી. એવામાં એક દિવસ અચાનક જ ત્રણેય ફ્રેન્ડ્સને તેમની કૉલેજના રીયુનિયનમાં જોડાવા માટે આમંત્રણ મળે છે. પહેલાં તો કોઈને જવાની ઇચ્છા નથી થતી; પણ અમર આઇડિયા આપે છે કે એ બહાને વાઇફથી દૂર જવા મળશે, બૅચલર લાઇફ એન્જૉય કરવા મળશે અને સૌથી ઇમ્ર્પોટન્ટ, એ બધી છોકરીઓને ફરીથી મળવા મળશે જેની પાછળ કૉલેજના દિવસોમાં એ લોકો પાગલ હતા. અમર, મીત સિંહ અને પ્રેમ તૈયાર થઈ જાય છે અને રીયુનિયનમાં જાય છે. રીયુનિયનમાં શરૂઆતમાં તો તેમને જલસા પડી જાય છે, પણ આ જલસા દરમ્યાન આ ત્રણેય ફ્રેન્ડ એક છોકરીમાં એવા તો ફસાય છે કે એ લોકોની બોલતી બંધ થઈ જાય છે.